CUPRINS

1. PROCEDURA BUGETARĂ 3

2. TREZORERIE ȘI GESTIONAREA CREDITELOR 5

3. EXECUȚIA BUGETULUI FEGA PENTRU 2010 9

4. OBSERVAȚII PRIVIND EXECUȚIA BUGETARĂ A FEGA PE ANUL 2010 9

5. EXECUȚIA VENITURILOR ALOCATE 11

6. DEFALCAREA CHELTUIELILOR PE CATEGORII 12

ANEXA 1 ANEXA 2 ANEXA 3 ANEXA 4-I ANEXA 4-II. ANEXA 5 ANEXA 6 | PROCEDURA BUGETARă PENTRU CREDITELE DE ANGAJAMENT FEGA ÎN 2010 PARTEA REPREZENTATă DE BUGETUL FEGA ÎN BUGETUL TOTAL AL UE PENTRU 2004 - 2010 ANALIZA EXECUțIEI BUGETARE A FEGA - EXERCIțIUL FINANCIAR 2010 ANALIZA EXECUțIEI BUGETARE A FEGA - EXERCIțIUL FINANCIAR 2010. VENITURI ALOCATE. C4 ANALIZA EXECUțIEI BUGETARE A FEGA - EXERCIțIUL FINANCIAR 2010. VENITURI ALOCATE. C5 EXECUțIA BUGETARă A FEGA PE CAPITOLE șI PE STATE MEMBRE – EXERCIțIUL FINANCIAR 2010 EVOLUțIA DEFALCăRII CHELTUIELILOR FEGA ÎN EXERCIțIILE FINANCIARE 2005-2010 |

Notă: Prezentul raport este însoțit de un document de lucru detaliat al serviciilor Comisiei. Textul integral al acestui document de lucru (în limba engleză) va fi disponibil, de asemenea, împreună cu tabelele anexate (în limba engleză), pe site-ul Direcției Generale Agricultură (http://ec.europa.eu/agriculture/fin/finrep_en.htm). |

PROCEDURA BUGETARĂ[1]

Proiectul preliminar de buget 2010

Proiectul preliminar de buget (PPB) pentru 2010 a fost adoptat de Comisie și propus autorității bugetare la 29.4.2009. Creditele de angajament propuse pentru Fondul European de Garantare Agricolă (FEGA) la rubrica 2 din cadrul financiar 2007-2013 au totalizat 43 744,9 milioane EUR.

Proiectul de buget 2010

Consiliul a adoptat proiectul de buget pentru 2010 în iulie 2009. Creditele de angajament FEGA au fost reduse cu 354,9 milioane EUR în comparație cu PPB, reprezentând 43 389,98 milioane EUR.

Scrisoarea rectificativă pentru 2010

În octombrie 2009, Comisia a adoptat scrisoarea rectificativă (SR) nr. 2 la proiectul preliminar de buget pentru 2010, fixând necesarul de credite de angajament pentru FEGA la 44 049,8 milioane EUR, sumă care depășește proiectul preliminar de buget cu 304,9 milioane EUR. Majorarea se datorează în principal sumei de 280 milioane EUR alocate pentru ajutorul specific acordat sectorului produselor lactate ca urmare a crizei suportate de acesta.

Adoptarea bugetului pentru 2010

Cea de-a doua lectură a Consiliului a avut loc în noiembrie 2009. Creditele de angajament FEGA au fost reduse cu 231 milioane EUR față de nivelul prevăzut în scrisoarea rectificativă, cifrându-se la 43 818,8 milioane EUR[2], care includ în prezent cele 300 milioane EUR pentru ajutorul specific acordat sectorului produselor lactate, precum și creșterea cheltuielilor negative referitoare la deciziile de închidere a conturilor FEGA cu – 230 milioane EUR.

Parlamentul European a adoptat bugetul pentru anul 2010 în sesiunea plenară din decembrie 2009.

Creditele de angajament pentru FEGA votate s-au ridicat la un total de 43 819,8 milioane EUR. Din acest total, au fost prevăzute credite de angajament în valoare de 4 395,3 milioane EUR pentru măsuri de piață la capitolul 05 02 și 39 273,0 milioane EUR pentru ajutoare directe la capitolul 05 03. De altfel, bugetul pentru 2010 prevedea credite de angajament de 371,9 milioane EUR în cadrul domeniului de politică 17 - Sănătate și protecția consumatorilor și de 30,5 milioane EUR în cadrul domeniului de politică 11 - Afaceri maritime și pescuit.

Pentru detalii, a se consulta anexa 1.

Venituri alocate FEGA[3]

În conformitate cu articolul 34 din Regulamentul (CE) nr. 1290/2005 privind finanțarea politicii agricole comune, veniturile rezultate din corecțiile financiare efectuate în temeiul deciziilor de verificare a conformității, din nereguli și din taxele pentru lapte sunt venituri alocate pentru finanțarea cheltuielilor FEGA. Veniturile alocate pot fi utilizate, parțial sau total, pentru a acoperi finanțarea cheltuielilor FEGA, în cazul în care creditele bugetare acordate de autoritatea bugetară nu sunt suficiente pentru a finanța cheltuielile suportate de statele membre. Dacă nu se utilizează totalitatea acestor venituri sau o parte din ele, acestea se reportează automat în următorul exercițiu bugetar, pentru a finanța nevoile bugetare ale exercițiului respectiv.

În momentul stabilirii bugetului pentru 2010, a fost efectuată o estimare atât a veniturilor prevăzute a fi colectate pe parcursul exercițiului bugetar 2010, cât și a sumei care se preconiza că va fi reportată din exercițiul financiar 2009 în 2010. Această estimare a fost luată în considerare în momentul în care autoritatea bugetară a adoptat creditele bugetului pentru 2010, astfel:

- veniturile provenite din corecțiile efectuate în urma verificării conformității și din nereguli au fost estimate la 600,0 milioane EUR și, respectiv, 91,0 milioane EUR, în timp ce veniturile provenind din taxele pentru lapte au fost estimate la 98,0 milioane EUR. Prin urmare, suma veniturilor alocate preconizate a fi colectate în cursul exercițiului bugetar 2010 a fost estimată la 789,0 milioane EUR;

- suma veniturilor alocate preconizate a fi reportate din exercițiul bugetar 2009 în 2010 a fost estimată la 133,0 milioane EUR.

Suma totală de 922 milioane EUR a fost luată în considerare prin reducerea cu 222,0 milioane EUR a creditelor solicitate pentru fondurile operaționale destinate organizațiilor de producători din sectorul fructelor și legumelor și cu 700,0 milioane EUR a creditelor solicitate pentru schema de plată unică. Ținând cont de aceste sume, autoritatea bugetară a acordat în cele din urmă credite însumând 547,0 milioane EUR și, respectiv, 28 480,0 milioane EUR pentru aceste scheme.

Sumele temporare pentru restructurarea industriei zahărului [4]

Sumele temporare pentru restructurarea industriei zahărului, stabilite la articolul 11 din Regulamentul (CE) nr. 320/2006 al Consiliului, sunt considerate ca fiind venituri alocate, destinate finanțării ajutorului pentru restructurarea acestui sector, precum și a altor ajutoare prevăzute în cadrul Fondului de restructurare a industriei zahărului. Pentru fiecare an de comercializare, începând cu 2006-2007 și până în 2008-2009, aceste sume se referă la contingentele de zahăr, sirop de inulină și izoglucoză deținute de operatori în fiecare stat membru și trebuie plătite fondului de către statele membre în două tranșe, ale căror termene limită sunt 31 martie și, respectiv, 30 noiembrie în fiecare an.

La momentul stabilirii bugetului pentru 2010, se estima că aceste venituri preconizate a fi transferate la bugetul UE pe parcursul exercițiului se cifrează la 606,8 milioane EUR. În același timp, se preconiza reportarea unei sume de 717,9 milioane EUR din exercițiul bugetar 2009 în 2010.

Partea reprezentată de bugetul FEGA din bugetul total al UE

Partea reprezentată de bugetul final al FEGA (credite de angajament) din bugetul total al UE pentru perioada 2004-2010 figurează în anexa 2.

TREZORERIE ȘI GESTIONAREA CREDITELOR

Gestionarea creditelor

Credite disponibile pentru exercițiul financiar 2010:

În EUR |

Secțiunea cheltuieli din buget (1) | Credite de angajament | Credite de plată | Secțiunea venituri din buget (VA) (2) | Previziuni |

1. Credite inițiale pentru FEGA | 43 819 801 768 | 43 917 807 586 | 1. Verificarea conformității | 600 000 000 |

2. Bugete rectificative | 0 | 0 | 2. Nereguli | 91 000 000 |

3. Subtotal credite inițiale pentru FEGA, din care | 43 819 801 768 | 43 917 807 586 |

3a. Credite în cadrul gestiunii partajate (cu excepția ITDR pentru UE 10) (3) | 43 360 100 000 | 43 360 100 000 | 3. Suprataxă percepută de la producătorii de lapte | 98 000 000 |

3b. Credite în cadrul gestiunii centralizate (4) | 459 701 768 | 341 107 586 | 4. Sume temporare pentru restructurarea industriei zahărului (5) | 607 000 000 |

3c. Credite pentru ITDR UE 10 | 0 | 216 600 000 | Total previziuni VA | 1 396 000 000 |

4. Transfer în/din FEGA în timpul exercițiului | -83 529 | 45 666 471 |

5. Credite finale pentru FEGA, din care: | 43 819 718 239 | 43 963 474 057 |

5a. Credite în cadrul gestiunii partajate (cu excepția ITDR pentru UE 10) | 43 360 100 000 | 43 360 100 000 |

5b. Credite în cadrul gestiunii centralizate | 459 618 239 | 400 024 057 |

5c. Credite pentru ITDR UE 10 (6) | 0 | 203 350 000 |

(1) Credite înscrise în bugetul pentru 2010 ținând seama de veniturile alocate prevăzute a fi colectate în 2010 și de veniturile reportate din 2009 în 2010 în conformitate cu articolul 10 din Regulamentul (CE) nr. 1605/2002 al Consiliului. (2) VA: venituri alocate prevăzute a fi colectate. Nu sunt sume reprezentând venituri înscrise în liniile de venituri (p.m.)[5], dar sumele prevăzute sunt indicate în comentariile bugetare. (3) ITDR: Instrumentul tranzitoriu pentru dezvoltare rurală pentru UE 10. (4) 80% din creditele de angajament se referă la cheltuieli pentru măsuri veterinare și fitosanitare în cadrul domeniului de politică 17- Sănătate și protecția consumatorilor, iar restul reprezintă în mod egal cheltuielile pentru strategia politică și coordonarea în domeniul de politică 05 - Agricultură și dezvoltare rurală și pentru piețele produselor pescărești în cadrul domeniului de politică 11 - Afaceri maritime şi pescuit. (5) Aceste venituri sunt folosite pentru a furniza credite pentru plata ajutoarelor din cadrul Fondului de restructurare a industriei zahărului. (6) În cursul exercițiului bugetar, creditele de plată inițiale de 216,6 milioane EUR au fost reduse la 203,35 milioane EUR printr-un transfer bugetar intern |

Execuția creditelor disponibile pentru exercițiul financiar 2010:

În EUR |

Execuția creditelor de angajament | Execuția creditelor de plată |

Gestiune partajată (credite nediferențiate): | 43 932 376 108,90 | 43 932 376 108,90 |

Cheltuieli în cadrul gestiunii centralizate (1) | 443 936 238,44 | 344 004 974,21 |

ITDR pentru UE 10 | 0,00 | 199 348 292,50 |

Total (inclusiv Fondul de restructurare a industriei zahărului) Fondul de restructurare a industriei zahărului Total (exclusiv Fondul de restructurare a industriei zahărului) | 44 376 312 347,34 330 297 466,97 44 046 014 880,37 | 44 475 729 375,61 330 297 466,97 44 145 431 908,64 |

(1) Cheltuielile totale din cadrul gestiunii centralizate includ suma de4,98 milioane EUR finanțată din venituri alocate.

Pentru exercițiul financiar 2010, suma creditelor de angajament utilizate efectiv a fost de 44 376 312 347,34 EUR, în timp ce suma creditelor de plată a fost de 44 475 729 375,61 EUR.

Execuția bugetară - Cheltuielile în gestiune centralizată efectuate de către Comisie

În EUR |

Cheltuieli în gestiune centralizată | Credite de angajament | Dezangajări | Credite de plată | Report în 2011 (2) |

Credite (C1) (1) | 459 618 239,00 | - | 400 024 057,00 | - |

Execuție (C1) | 438 956 113,58 | - | 314 076 513,37 | 31 740 465,18 |

Credite anulate | 20 662 125,42 | - | 85 947 543,63 | - |

(1) Include transferuri în/din FEGA - 83 529 EUR pentru credite de angajament și 58 916 471 EUR pentru credite de plată. (2) Report în 2011 numai pentru creditele nediferențiate. |

În bugetul pentru 2010 au fost prevăzute credite de angajament de 459,6 milioane EUR pentru cheltuieli în gestiune centralizată. O sumă de 439 milioane EUR a fost angajată în 2010. Soldul acestor credite, reprezentând 20,6 milioane EUR, a fost anulat. Aproximativ 80% din creditele de angajament se referă la cheltuieli pentru măsuri veterinare și fitosanitare în cadrul domeniului de politică 17 - Sănătate și protecția consumatorilor, iar restul reprezintă în mod egal cheltuielile pentru strategia politică și coordonarea în domeniul de politică 05 - Agricultură și dezvoltare rurală și pentru piețele produselor pescărești în cadrul domeniului de politică 11 - Afaceri maritime şi pescuit.

Începând cu 2007, în conformitate cu articolul 149 din regulamentul financiar, majoritatea creditelor FEGA pentru cheltuieli în gestiune centralizată efectuate de Comisie sunt credite diferențiate. Reportul automat în 2011, care se referă doar la credite nediferențiate, se ridică la 31,7 milioane EUR.

Plățile lunare

Plăți lunare către statele membre

Plăți lunare din cheltuielile prevăzute

Articolul 15 din Regulamentul (CE) nr. 1290/2005 al Consiliului din 21 iunie 2005 privind finanțarea politicii agricole comune[6] prevede că „ plățile lunare sunt efectuate de Comisie […] pentru cheltuielile efectuate de agențiile de plăți acreditate din statele membre în decursul unei luni de referință ”. Plățile lunare se efectuează către fiecare stat membru cel târziu în a treia zi lucrătoare din a doua lună care urmează celei în care s-au suportat cheltuielile.

Plățile lunare reprezintă o rambursare a cheltuielilor nete (după deducerea veniturilor) care au fost deja efectuate și sunt puse la dispoziție pe baza declarațiilor lunare prezentate de statele membre[7]. Contabilizarea lunară a cheltuielilor și a veniturilor face obiectul unor verificări și corecții pe baza declarației detaliate[8]. În plus, aceste plăți devin definitive ca urmare a deciziilor de închidere a conturilor.

Sistemul plăților lunare se aplică plăților efectuate de statele membre de la 16.10.2009 la 15.10.2010. Restul plăților sunt efectuate direct de Comisie pentru un număr limitat de măsuri.

Pentru exercițiul financiar 2010, suma netă totală a plăților lunare efectuate a fost de 42 315 080 082,3 EUR.

Decizii privind plățile lunare pentru 2010

În ceea ce privește exercițiul financiar 2010, Comisia a adoptat douăsprezece decizii privind plățile lunare. În plus, în decembrie 2008, a fost adoptată o decizie de plată lunară suplimentară, care ajusta plățile deja acordate pentru cheltuielile totale imputabile exercițiului financiar.

EXECUȚIA BUGETULUI FEGA PENTRU 2010

Introducere

Anul agricol 2010 s-a caracterizat printr-o creștere a prețurilor produselor agricole, atât pe piața din UE, cât și pe piața mondială. Situația favorabilă a piețelor agricole a fost susținută și de situația economică generală la scară mondială, pe măsură ce țările au început să iasă treptat din cea mai gravă recesiune din ultimele decenii. Nivelul cheltuielilor FEGA și utilizarea creditelor de angajament disponibile pentru măsurile de piață, menținute aproape de nivelul din 2009, au fost influențate în principal de creșterea nevoilor de acoperire a intervenției în domeniul cerealelor, a fondurilor operaționale destinate organizațiilor de producători din sectorul fructelor și legumelor și de plata ajutorului pentru măsurile luate de Comisie în sectorul produselor lactate în 2009. În ceea ce privește plățile directe, nivelul cheltuielilor FEGA a fost mai mare decât în 2009 din cauza introducerii progresive și continue a acestor plăți în UE-12 în 2010.

Utilizarea creditelor bugetare FEGA

Execuția bugetară s-a ridicat la 44 046,0 milioane EUR. Aceste cheltuieli au fost finanțate prin creditele bugetare inițiale, utilizând în întregime veniturile alocate, și anume 141,7 milioane EUR, reportate din 2009 și o parte din veniturile alocate colectate în 2010, reprezentând 105,4 milioane EUR dintr-un total de 1 010,5 milioane EUR.

În domeniul de politică 05 - Agricultură și dezvoltare rurală, cheltuielile aferente măsurilor de piață s-au cifrat la 3 983,8 milioane EUR, iar cele aferente ajutoarelor directe s-au ridicat la 39 675,7 milioane EUR. Cheltuielile suportate pentru ajutoarele directe au depășit creditele bugetare votate, fiind acoperite în parte prin transferul de credite de la alte posturi bugetare și în parte prin veniturile alocate bugetului FEGA.

De altfel, suma totală a execuției menționată mai sus include cheltuieli de 30,4 milioane EUR pentru măsuri privind piața produselor pescărești, precum și cheltuieli în valoare de 359,9 milioane EUR[9] pentru măsuri veterinare și fitosanitare.

Pentru detalii privind execuția bugetului pe domenii de politică, se poate consulta anexa 3.

Anexa 5 prezintă defalcarea cheltuielilor referitoare la măsurile de piață, la plățile directe și la auditul cheltuielilor agricole pe articol și pe stat membru.

OBSERVAȚII PRIVIND EXECUȚIA BUGETARĂ A FEGA PE ANUL 2010

În cele ce urmează, este prezentat un scurt comentariu privind creditele bugetului agricol, pe baza detaliilor care figurează în anexa 3.

Capitolul 05 02: Intervenții pe piețele agricole

Introducere

Plățile totale pentru acest domeniu bugetar au însumat 3 983,8 milioane EUR și au fost finanțate prin credite bugetare votate în valoare de4 395,3 milioane EUR. Prin urmare, creditele puse la dispoziție au fost transferate la alte posturi bugetare pentru a acoperiri cheltuielile suplimentare necesare pentru schema de plată unică și pentru deciziile de închidere a conturilor FEGA. În ceea ce privește veniturile alocate, o sumă de 1,9 milioane EUR a fost utilizată pentru a acoperi cheltuielile efectuate în sectorul fructelor și legumelor, iar soldul disponibil a fost reportat în 2011.

Cereale

În urma recoltei abundente și a scăderii generalizate a prețurilor cerealelor, depășirea creditelor în acest sector s-a datorat în principal creșterii stocurilor de intervenție de la aproximativ 1,56 milioane de tone la începutul anului la aproximativ 5,56 milioane de tone la sfârșitul anului, în principal prin achiziționarea de orz.

Restituiri pentru produsele neincluse în anexa 1

Statele membre au efectuat cheltuieli mai mici decât cele prevăzute, în principal pentru plata restituirilor pentru produsele lactate conținute în produsele agricole prelucrate exportate, Comisia stabilind rata de restituire la zero în noiembrie 2009 în urma îmbunătățirii semnificative înregistrate pe piața produselor lactate.

Programe alimentare

Ușoara subutilizare a acestui sector a fost, în principal, o consecință a faptului că anumite state membre nu și-au pus în aplicare integral planul de distribuție aprobat pe 2010 pentru cereale și lapte praf degresat și că s-au declarat costuri administrative, de transfer și de transport pentru operațiunile de distribuție din 2010 mai mici decât cele preconizate. Se așteaptă ca aceste costuri să fie declarate în 2011.

Fructe și legume

Depășirea creditelor în acest sector față de creditele bugetare votate s-a datorat, în principal, plăților mai ridicate efectuate de statele membre pentru fondurile operaționale destinate organizațiilor de producători și pentru ajutoarele acordate grupurilor de producători pentru recunoașterea preliminară. Această creștere a plăților a fost acoperită prin transferuri de credite de la alte posturi bugetare și din veniturile alocate acestui sector.

Produse din sectorul vitivinicol

Măsurile principale finanțate în acest sector sunt programele naționale de sprijin și schema de defrișare. Statele membre au efectuat cheltuieli puțin mai mici pentru punerea în aplicare a programelor naționale de sprijin, în comparație cu sumele preconizate de aceste programe, care au fost totuși puse în aplicare în mod satisfăcător, la aproximativ 99% din credite preconizate. De asemenea, s-au efectuat cheltuieli mai mici pentru ajutoarele plătite pentru schema de defrișare, în comparație cu suma prevăzută în buget.

Lapte și produse lactate

Creditele din acest sector au fost stabilite pe baza nevoilor preconizate în urma situației dificile înregistrate în 2009 pe piața produselor lactate. În cele din urmă, în ciuda creșterii plăților efectuate pentru acest sector în 2010, creditele bugetare votate au fost subutilizate, în principal datorită îmbunătățirii semnificative a condițiilor de pe piața produselor lactate la sfârșitul anului 2009, care au determinat Comisia să stabilească rata de restituire la export pentru produsele lactate la zero în noiembrie 2009 și să stopeze intrarea de lapte praf degresat și de unt în depozitare publică. Astfel, statele membre au efectuat plăți mai reduse pentru restituirile la export, iar ieșirea din stocurile publice a untului și a laptelui praf degresat a condus la un câștig net global în privința depozitării publice a acestor produse.

Capitolul 05 03: Ajutoare directe

Creditele votate pentru acest capitol al bugetului 2010 s-au ridicat la 39 273,0 milioane EUR, pe când plățile au reprezentat aproximativ 39 675,7 milioane EUR. Această depășire vizibilă a putut fi atribuită, în principal, schemei de plată unică, ale cărei credite au fost reduse pentru a ține cont de veniturile alocate, fiind acoperită în parte prin veniturile care au fost alocate acestei scheme în bugetul pentru 2010 și în parte prin transferuri de credite de la alte posturi bugetare.

Capitolul 05 07: Auditul cheltuielilor agricole

Articolul 05 07 01: Controlul cheltuielilor agricole

Acest articol include în principal sumele creditate către bugetul FEGA ca urmare a corecțiilor efectuate în cadrul închiderii conturilor și ca urmare a nerespectării termenelor de efectuare a plăților către beneficiari. Suma finală totală a acestor corecții s-a ridicat la - 54,2 milioane EUR. Creditele bugetare pentru 2010 adoptate de autoritatea bugetară pentru aceste corecții s-au ridicat la - 310 milioane EUR. Comisia a închis acest cont prin transferarea de credite votate în valoare de 256 milioane EUR, rămase disponibile în partea din buget consacrată intervențiilor pe piață.

EXECUȚIA VENITURILOR ALOCATE

Venituri alocate FEGA

Veniturile alocate reportate efectiv din 2009 în 2010 s-au ridicat la 141,7 milioane EUR și au fost utilizate integral pentru finanțarea cheltuielilor din exercițiul bugetar 2010, în conformitate cu articolul 10 din Regulamentul financiar. Această sumă a acoperit cheltuielile în valoare de 0,7 milioane EUR pentru fondurile operaționale destinate organizațiilor de producători, 140,7 milioane EUR pentru schema de plată unică, 0,1 milioane EUR pentru închiderea conturilor exercițiilor financiare precedente și, respectiv, 0,2 milioane EUR pentru anchetele privind structura exploatațiilor agricole.

Veniturile alocate colectate în 2010 s-au ridicat la 1 010,5 milioane EUR. O parte din veniturile alocate colectate în 2010, reprezentând 105,4 milioane EUR, a fost utilizată pentru a acoperi cheltuielile efectuate pe parcursul exercițiului pentru sectorul fructelor și legumelor și pentru schema de plată unică. Soldul de 905,1 milioane EUR a fost reportat automat în bugetul pe 2011 în vederea finanțării nevoilor bugetare ale acestui exercițiu.

Pentru detalii, a se consulta anexele 4.I și 4.II.

Venituri alocate referitoare la sumele temporare acordate pentru restructurarea industriei zahărului

Suma totală a veniturilor alocate plătite de statele membre în 2010 a fost de 606,8 milioane EUR, corespunzând valorii preconizate inițial. Mai mult, veniturile alocate reportate din 2009 în 2010 au însumat 768,3 milioane EUR. Prin urmare, suma totală a veniturilor alocate pusă la dispoziția bugetului UE în 2010 sub forma sumelor temporare pentru restructurare a ajuns la 1 375,1 milioane EUR. După plata ajutoarelor către beneficiarii fondului de restructurare a industriei zahărului, sumele temporare pentru restructurare au prezentat un sold de 1 044,8 milioane EUR, reportat în 2011.

Pentru detalii, a se consulta anexele 4.I și 4.II.

Fondul de restructurare a industriei zahărului

În decursul exercițiului bugetar 2010, statele membre au efectuat plăți totale nete de aproximativ 330,3 milioane EUR în cadrul ajutoarelor pentru restructurarea industriei zahărului, al ajutoarelor pentru diversificare și al ajutoarelor pentru rafinarea zahărului. Aceste ajutoare au fost plătite din veniturile menționate anterior, provenite din sumele temporare acordate pentru restructurarea industriei zahărului și, în mod special, din veniturile alocate reportate din 2009 în 2010.

Pentru detalii, a se consulta anexa 3.

DEFALCAREA CHELTUIELILOR PE CATEGORII

Cheltuielile totale FEGA însumează 44 046 milioane EUR (excluzând Fondul de restructurare a industriei zahărului). În continuare sunt prezentate aceste cheltuieli, defalcate pe categoriile cele mai importante, împreună cu procentul pe care îl reprezintă din cheltuielile totale FEGA pe 2010.

Depozitare

Cheltuielile pentru depozitare s-au ridicat la 93,6 milioane EUR, adică 0,21% din total. Principalele produse vizate au fost cerealele, vinul, uleiul de măsline și brânza.

Restituiri la export

Cheltuielile cu restituirile la export s-au ridicat la 385,1 milioane EUR, adică 0,87 din total, referindu-se în principal la produse lactate, carne de porc, produse neincluse în anexa I și carne de vită.

Alte măsuri de piață

Pe lângă depozitare și restituiri la export, cheltuielile pentru alte măsuri de piață s-au ridicat la 3 454,8 milioane EUR, adică 7,84% din totalul anual. În această categorie intră cheltuieli care se referă în principal la programele alimentare și la piețele fructelor și legumelor, vinului, laptelui și produselor lactate, cărnii de vită și mânzat și cărnii de porc, precum și alte sume mici, incluzând corecțiile rezultate în urma auditului cheltuielilor agricole.

Plăți directe

Cheltuielile pentru plăți directe s-au ridicat la 39 675,7 milioane EUR, adică 90,1% din total.

Cheltuieli directe în cadrul gestiunii centralizate

Aceste cheltuieli în valoare de 443,9 milioane EUR, adică 1,01%, au fost plătite direct de către Comisie și au acoperit în majoritate cheltuielile referitoare la măsurile veterinare și fitosanitare, precum și la contabilitatea agricolă și anchetele agricole.

Dezvoltare rurală

Nu s-au prevăzut niciun fel de credite de angajament în bugetul pentru 2010 pentru Secțiunea Garantare din fostul FEOGA[10]. În același timp, statele membre au declarat recuperări ale sumelor plătite anterior în valoare de 7,1 milioane EUR.

Evoluția acestei defalcări pe tip de cheltuieli pentru perioada 2005-2010 este prezentată în anexa 6.

[pic]

[pic]

[pic]

[pic][pic][pic][pic]

[1] Această procedură este prezentată în anexa 1.

[2] Suma de 300 milioane EUR, prevăzută pentru ajutorul specific acordat sectorului produselor lactate, a fost inițial în rezervă.

[3] Aceste sume nu sunt înscrise în liniile de venituri din buget (articolul 670 pentru veniturile alocate FEGA), ci sunt menționate în comentariile bugetare la articolul respectiv

[4] Aceste sume nu sunt înscrise în liniile de venituri din buget (articolul 680 pentru sumele temporare acordate pentru restructurarea industriei zahărului), ci sunt menționate în comentariile bugetare la articolul respectiv.

[5] p.m.: „pro memoria”.

[6] JO L 209, 11.8.2005, p. 1.

[7] Declarațiile lunare de cheltuieli se transmit de către statele membre prin intermediul declarației din data de 10 a lunii N+1.

[8] Statele membre transmit lunar declarațiile detaliate (utilizând tabelul 104) în data de 20 a lunii N+1.

[9] Această sumă include plăți în valoare de 4,8 milioane EUR pentru domeniul de politică 17 pe baza atât a veniturilor alocate reportate din 2009 în 2010, cât și a veniturilor alocate recent colectate în 2010.

[10] Dezvoltare rurală finanțată prin fostul Fond European de Orientare și Garantare Agricolă - Secțiunea Garantare (FEOGA) – Perioada de programare 2000-2006.